
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2012. gada 4. septembra noteikumos Nr. 619 "Noteikumi par atpūtas kuģu vadītāju apmācību, sertificēšanu un reģistrāciju"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2012.gada 4.septembra noteikumos Nr.619 „Noteikumi par atpūtas kuģu vadītāju apmācību, sertificēšanu un reģistrāciju”"" (turpmāk – Projekts) paredz papildu iespējas  un nosacījumus atpūtas kuģu vadītāju sertificēšanai VAS “Ceļu satiksmes drošības direkcija”  (turpmāk - CSDD).
 
1.2. Mērķis
Mērķa apraksts
Paplašināt un vienkāršot sertificēšanas iespējas CSDD tiesību saņemšanai vadīt atpūtas kuģus Latvijas Republikas iekšējos ūdeņos un Rīgas jūras līča un Baltijas jūras piekrastē līdz Latvijas Republikas teritoriālās jūras ārējai robežai.
 
Spēkā stāšanās termiņš
01.10.2022.
Pamatojums
Pēc noteikumu projekta pieņemšanas līdz noteikumu spēkā stāšanās laikam CSDD veiks nepieciešamos pasākumus jauno sertifikācijas prasību nodrošināšanai
1.3. Pašreizējā situācija, problēmas un risinājumi
Pašreizējā situācija
Ministru kabineta 2012.gada 4.septembra noteikumi Nr.619 „Noteikumi par atpūtas kuģu vadītāju apmācību, sertificēšanu un reģistrāciju”” (turpmāk – Noteikumi) paredz šādas sertifikācijas iespējas atpūtas kuģu vadīšanai:  
     1)  CSDD atbilstoši Noteikumu 4.1.apakšpunktam sertificē personas motorizēto atpūtas kuģu vadīšanai, ja atpūtas kuģa garums nepārsniedz 12 metrus - kuģošanai Latvijas Republikas iekšējos ūdeņos un 3000 metru platā joslā no krasta līnijas uz jūras pusi Rīgas jūras līča un Baltijas jūras Latvijas Republikas piekrastes daļā (turpmāk – 3000 m joslā no krasta līnijas). Persona iegūst atpūtas kuģu vadītāju apliecību, nokārtojot datorizētu eksāmenu.
    2) CSDD sadarbībā ar biedrību "Latvijas Zēģelētāju savienība" (atzīto sporta federāciju burāšanā) (turpmāk – LZS) atbilstoši Noteikumu 4.2.apakšpunktam sertificē personas buru atpūtas kuģu un motorizēto atpūtas kuģu vadīšanai, ja atpūtas kuģa garums nepārsniedz 24 metrus – kuģošanai iekšējos ūdeņos, jūras ūdeņos līdz 60 jūras jūdzēm (turpmāk- jj) no krasta līnijas (piekrastes ūdeņi), jūras ūdeņos līdz 150 jj no krasta līnijas (jūras ūdeņi) un kuģošanas rajonā bez ierobežojuma (okeāns) – un šīm personām izsniedz starptautiskās atpūtas kuģu vadītāju apliecības (turpmāk – starptautiskās apliecības). Starptautiskās apliecības var iegūt četrās kategorijās atkarībā no minētajiem braukšanas rajoniem. Pretendentiem jāizpilda šādas prasības:
- pirms eksāmena kārtošanas nepieciešams apgūt attiecīgajai kategorijai atbilstošu atpūtas kuģu vadītāju mācību programmu mācību iestādē, kura saņēmusi CSDD izsniegtu atbilstības sertifikātu (turpmāk – mācību iestāde);
- jānokārto eksāmens, kas sastāv no teorētiskās daļas un praktiskās daļas (atpūtas kuģa vadīšanai iekšējos ūdeņos un piekrastes ūdeņos). Kvalifikācijas iegūšanai kuģošanai piekrastes ūdeņos eksāmena praktiskā daļa nav jākārto, ja persona iepriekš ieguvusi starptautisko apliecību kuģošanai iekšējos ūdeņos. Eksāmena prasības ir izstrādātas atbilstoši ANO EEK Iekšzemes transporta komitejas 1998.gada 16.oktobra rezolūcijā Nr.40 "Starptautiskā atpūtas kuģu vadītāja apliecība" noteiktajam (turpmāk – ANO rezolūcija Nr.40).
-  jāiesniedz jūras prakses izziņa (atpūtas kuģa vadīšanai piekrastes ūdeņos, jūras ūdeņos un okeānā par attiecīgi noietām 500 jj, 1000 jj un 2000 jj uz attiecīgā tipa atpūtas kuģa).
3) VSIA "Latvijas Jūras administrācija" Jūrnieku reģistrs (turpmāk – Jūrnieku reģistrs) atbilstoši Noteikumu 4.3.apakšpunktam sertificē personas (saskaņā ar normatīvajiem aktiem par jūrnieku sertificēšanu), ja atpūtas kuģa garums pārsniedz 24 metrus, kā arī, ja atpūtas kuģis ir iesaistīts komercdarbībā un tas veic starptautiskus reisus.
 
Problēmas un risinājumi
Problēmas apraksts
1. Buru atpūtas kuģu ar garumu līdz 12m vadīšanai neatkarīgi no braukšanas rajona pašreiz ir nepieciešamas starptautiskās apliecības.
Motorizēto atpūtas kuģu un buru atpūtas kuģu ar garumu līdz 12m vadīšanai Rīgas jūras līča un Baltijas jūras Latvijas Republikas piekrastes daļā aiz 3000 m joslas no krasta līnijas nepieciešamas starptautiskās apliecības.
Starptautiskās apliecības iegūšanai Noteikumi paredz stingras prasības, kas atbilst ANO rezolūcijā Nr.40 noteiktajam.
Noteikumi neparedz iespēju vienlaicīgi nokārtot sertifikācijas eksāmenu buru atpūtas kuģu un motorizēto atpūtas kuģu ar garumu līdz 12m vadīšanai Latvijas Republikas iekšējos ūdeņos un 3000m joslā no krasta līnijas, kā arī Latvijas Republikas teritoriālajā jūrā.
Sabiedrības pārstāvji ir vērsušies Satiksmes ministrijā ar lūgumu liberalizēt iespējas iegūt atpūtas kuģu vadītāju tiesības kuģošanai Latvijas Republikas iekšējos ūdeņos un Rīgas jūras līča un Baltijas jūras Latvijas Republikas piekrastē.

2. Noteikumu 4.3.apakšpunktā ir minēta valsts akciju sabiedrība “Latvijas Jūras administrācija”. Kopš 2020.gada 23.decembra Latvijas Jūras administrācijas tiesiskā forma ir valsts sabiedrība ar ierobežotu atbildību. Līdz ar to nepieciešams atbilstoši precizēt Noteikumus (Projekta 2. punkts).
 
Risinājuma apraksts
1. Izmaiņas atpūtas kuģu vadītāju sertificēšanā un ar to saistītie nosacījumi.
Projekta 1.punkts paredz, ka CSDD turpmāk varēs sertificēt arī:
a)  buru atpūtas kuģu vadītājus, ja atpūtas kuģa garums nepārsniedz 12 metrus, kuģošanai Latvijas Republikas iekšējos ūdeņos un 3000 m joslā no krasta līnijas;
b) motorizēto atpūtas kuģu un buru atpūtas kuģu vadītājus, ja atpūtas kuģa garums nepārsniedz 12 metrus, kuģošanai Latvijas Republikas iekšējos ūdeņos un 3000 m joslā no krasta līnijas, kā arī Rīgas jūras līča un Baltijas jūras Latvijas Republikas piekrastes daļā līdz Latvijas Republikas teritoriālās jūras ārējai robežai.
Projekta 3.-7.punktā ir noteiktas prasības jauno atpūtas kuģu vadītāju tiesību iegūšanai.
- Sertifikācijai atbilstoši Noteikumu 4.1.1.apakšpunktam, kas paredz arī buru atpūtas kuģu vadītāju sertifikāciju, paredzēts paplašināt atpūtas kuģu sertificēšanas eksāmenā iekļaujamo jautājumu apjomu. Attiecīgi, eksāmenā tiks iekļauti jautājumi par buru atpūtas kuģu uzbūvi, darbības principiem un vadīšanas īpatnībām (Projekta 4.punkts).
- Sertifikācijai atbilstoši noteikumu 4.1.2.apakšpunktam, kas paredz motorizēto atpūtas kuģu vadīšanu arī teritoriālajā jūrā, eksāmenā būs iekļauti papildus jautājumi atbilstoši Noteikumu 9.1punktam (Projekta 5.punkts). Personai, kura pretendē uz sertifikāciju atbilstoši noteikumu 4.1.2.apakšpunktam, pirms attiecīga eksāmena kārtošanas mācību iestādē būs sekmīgi jāapgūst  mācību programma, kas atbilst atpūtas kuģu vadītāju apmācības paraugprogrammai (Projekta 3., 10.punkts).
Projekta 6.punkts paredz atpūtas kuģu vadītāja sertificēšanas eksāmena veidus un to nokārtošanas nosacījumus. Ir paredzēts, ka pretendents, lai:
a) atbilstoši noteikumu 4.1.1.apakšpunktam saņemtu: 
- motorizēto atpūtas kuģu vadītāja apliecību, nokārto motorizēto atpūtas kuģu vadītāja sertificēšanas eksāmenu, kurā secīgi atbild uz 20 jautājumiem. To saturu veido 10 jautājumi par kuģošanas satiksmi iekšējos ūdeņos regulējošajiem normatīvajiem aktiem un 10 jautājumi par motorizēto atpūtas kuģu lietošanas un vadīšanas īpatnībām. Eksāmena ilgums 20 minūtes. Eksāmens sekmīgi nokārtots, ja pretendents nav pieļāvis vairāk par divām nepareizām atbildēm;
- buru atpūtas kuģu vadītāja apliecību, nokārto buru atpūtas kuģu vadītāja sertificēšanas eksāmenu, kurā secīgi atbild uz 20 jautājumiem. To saturu veido 10 jautājumi par kuģošanas satiksmi iekšējos ūdeņos regulējošajiem normatīvajiem aktiem un 10 jautājumi par buru atpūtas kuģu lietošanas un vadīšanas īpatnībām. Eksāmena ilgums 20 minūtes. Eksāmens sekmīgi nokārtots, ja pretendents nav pieļāvis vairāk par divām nepareizām atbildēm;
- motorizēto un buru atpūtas kuģu vadītāja apliecību, nokārto apvienoto buru un motorizēto atpūtas kuģu vadītāja sertificēšanas eksāmenu, kurā secīgi atbild uz 30 jautājumiem. To saturu veido 10 jautājumi par kuģošanas satiksmi iekšējos ūdeņos regulējošajiem normatīvajiem aktiem, 10 jautājumi par buru atpūtas kuģu lietošanas un vadīšanas īpatnībām un 10 jautājumi par  motorizēto atpūtas kuģu lietošanas un vadīšanas īpatnībām. Eksāmena ilgums 30 minūtes. Eksāmens sekmīgi nokārtots, ja pretendents nav pieļāvis vairāk par trim nepareizām atbildēm;
            b) atbilstoši noteikumu 4.1.2.apakšpunktam saņemtu:
- motorizēto atpūtas kuģu vadītāja apliecību, nokārto motorizēto atpūtas kuģu vadītāja sertificēšanas eksāmenu, kurā secīgi atbild uz 30 jautājumiem. To saturu veido 10 jautājumi par kuģošanas satiksmi iekšējos ūdeņos noteikumiem, 10 jautājumi par  motorizēto atpūtas kuģu lietošanas un vadīšanas īpatnībām un 10 jautājumi par kuģošanas drošības jautājumiem teritoriālajā jūrā. Eksāmena ilgums 30 minūtes. Eksāmens sekmīgi nokārtots, ja pretendents nav pieļāvis vairāk par trim nepareizām atbildēm.
- buru atpūtas kuģu vadītāja apliecību, nokārto buru atpūtas kuģu vadītāja sertificēšanas eksāmenu, kurā secīgi atbild uz 30 jautājumiem. Eksāmenā atbilžu sniegšanai atvēlētais laiks ir 30 minūtes. Eksāmens ir sekmīgi nokārtots, ja pretendents nav pieļāvis vairāk par divām nepareizām atbildēm;

- motorizēto un buru atpūtas kuģu vadītāja apliecību, secīgi atbild uz 40 jautājumiem. Eksāmenā atbilžu sniegšanai atvēlētais laiks ir 40 minūtes. Eksāmens ir sekmīgi nokārtots, ja pretendents nav pieļāvis vairāk par trim nepareizām atbildēm.
Projekta  8. un 9. punktā ir ietverti nosacījumi attiecībā uz komercdarbību. Projekts paredz, ka atbilstoši Noteikumu 4.1.1. un 4.1.2.apakšpunktam sertificētās personas varēs veikt komercdarbību Latvijas Republikas iekšējos ūdeņos un 3000 m joslā no krasta līnijas, ja būs apguvušas atpūtas kuģu vadītāju drošības pamatkursu.  Starptautisko apliecību īpašnieku un Jūrnieku reģistra sertificēto personu līdz šim paredzētās tiesības veikt komercdarbību Projekts pēc būtības neietekmē (Projekts paredz tikai nepieciešamās redakcionālās izmaiņas).
Projekta 11.punkts paredz  izteikt jaunā redakcijā noteikumu Nr.619 1.pielikumu, kurā ir noteikts atpūtas kuģu vadītāja apliecības paraugs un atbilstoši piešķirtajām tiesībām apliecības otrā pusē (reversā) norādāmie skaidrojumi latviešu un angļu valodā.
Projekta 12.punkts paredz papildināt noteikumus Nr.619 ar jaunu 5.1 pielikumu, kurā noteikta atpūtas kuģu vadītāju apmācības paraugprogramma, atbilstoši kurai mācību centri veiks atbilstoši Noteikumu 4.1.2.apakšpunktam sertificējamo personu apmācību.

2. Projekta 2. punkts paredz Noteikumos precizēt Latvijas Jūras administrācijas tiesisko formu.
 
Vai ir izvērtēti alternatīvie risinājumi?
Jā
Apraksts
Ir izvērtēti iespējamie risinājumi un piedāvāts optimālākais risinājums, par kuru panākta vienošanās
Vai ir izvērtēts prasību un izmaksu samērīgums pret ieguvumiem?
Jā
Apraksts
-
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Noteikumos un Projektā teksta “Latvijas Republikas iekšējie ūdeņi un 3000 metru plata josla no krasta līnijas un jūras pusi Rīgas jūras līča un Baltijas jūras Latvijas Republikas piekrastes daļā” (attiecīgajā locījumā) lietotais saīsinājums “iekšējie ūdeņi” visā Noteikumu un Projekta tekstā, kā arī izsniegtajās atpūtas kuģu vadītāju apliecībās attiecas uz Latvijas Republikas iekšējiem ūdeņiem un 3000 metru platu joslu no krasta līnijas un jūras pusi Rīgas jūras līča un Baltijas jūras Latvijas Republikas piekrastes daļā.
Noteikumos un Projektā lietotie termini “Latvijas Republikas iekšējie ūdeņi” un “Latvijas Republikas teritoriālā jūra” atbilst Latvijas Republikas valsts robežas likumā noteiktajam šo terminu skaidrojumam.
 
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
personas, kas pretendē uz atpūtas kuģu vadītāja tiesību iegūšanu.
Ietekmes apraksts
Ietekmes apraksts
Atpūtas kuģu (kuru garums nepārsniedz 12 metrus) vadītājiem tiek paredzētas vienkāršākas prasības atpūtas kuģu vadītāja tiesību iegūšanai, lai kuģotu Latvijas Republikas iekšējos ūdeņos un 3000 metru joslā no krasta līnijas, kā arī piekrastē līdz Latvijas Republikas teritoriālās jūras ārējai robežai.
Projekts paredz līdzvērtīgas prasības buru atpūtas kuģu vadītāju un motorizēto atpūtas kuģu vadītāju sertificēšanai CSDD.

 
Juridiskās personas
Mācību iestādes, kas būs tiesīgas īstenot arī mācību programmas atbilstoši Noteikumu 4.1.2.apakšpunktam sertificējamajām personām.
Ietekmes apraksts
-
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Nē
2.2.4. uz mazajiem un vidējiem uzņēmējiem:
Jā
Ietekmes apraksts
Mācību iestādēm būs iespēja īstenot jaunu apmācības programmu.
 
2.2.5. uz konkurenci:
Nē
2.2.6. uz nodarbinātību:
Jā
Ietekmes apraksts
CSDD sertificētajiem atpūtas kuģu vadītājiem paplašināsies iespēja veikt komercdarbību Latvijas Republikas iekšējos ūdeņos un 3000 metru joslā no krasta līnijas.
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2010.gada 21.decembra noteikumi Nr.1171 “Noteikumi par Latvijas ūdeņu izmantošanas kārtību un kuģošanas režīmu tajos”
 
Pamatojums un apraksts
Nepieciešams paredzēt detalizētāku regulējumu attiecībā uz CSDD reģistrēto kuģošanas līdzekļu aprīkojumu.
Atbildīgā institūcija
Satiksmes ministrija
4.2. Cita informācija
Ir sagatavots Ministru kabineta noteikumu projekts “Grozījumi Ministru kabineta 2010.gada 21.decembta noteikumos Nr.1171 “Noteikumi par Latvijas ūdeņu izmantošanas kārtību un kuģošanas režīmu tajos”, kas stāsies spēkā vienlaicīgi ar Projektu.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
VAS "Ceļu satiksmes drošības direkcija", VSIA "Latvijas Jūras administrācija"
Nevalstiskās organizācijas
Biedrība "Latvijas Zēģelētāju savienība", Biedrība "Latvijas Kruīzjahtu asociācija"
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
VAS "Ceļu satiksmes drošības direkcija"
NBS Jūras spēku Krasta apsardzes dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Lai nodrošinātu noteikumu projektā paredzēto, CSDD nepieciešams veikt virkni pasākumu jauno sertifikācijas prasību nodrošināšanai, t.sk. sadarbībā ar jomas ekspertiem sagatavot teorētiskā eksāmena jautājumus un pielāgot programmnodrošinājumu šāda pakalpojuma saņemšanai u.c. 
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

